cyanic-selkie/wikianc huggingface dataset:
Санкт-Петербург
Түүх
Орос, Финландын хил хажуухнаар нь өнгөрдөг байсан учир Иосиф Сталин Финландад хандаж "Их бууны тусгал" газрыг ЗХУ-д шилжүүлж өгөхийг шаардсаныг Финланд улс татгалзсанаар 1939 онд Өвлийн дайн буюу Зөвлөлт-Финландын дайн гарч байсан түүхтэй. Финландчууд сайн байлдсан хэдий ч 1940 онд ЗХУ-ын хүссэн үр дүнтэйгээр гал зогсоох гэрээ байгуулсан юм. Энэ нь төвийг сахисан орон байсан Финланд улсыг Тэнхлэгийнхний талд орох үүдийг нээсэн гэж болох юм. Дэлхийн хоёрдугаар дайны үед Финланд, Нацист Германы армиудын бүслэлтэд Ленинград хот 400 орчим хоног хоригдсон билээ (Ленинградын бүслэлтийг үзнэ үү). Хөлдсөн Ладога нуураар дамжуулан хотыг хоол хүнс, эм тариагаар залгуулан, бүслэлтийг давж гарсан юм.
ЗХУ-ын үед 2 дахь том хот болох Ленинградын Коммунист намын төв хорооны нэгдүгээр нарийн бичгийн дарга нь тус улсад нэр нөлөө бүхий албан тушаал байв.
1998 онд Царьское Село байдаг Пушкин хот, Кронштадт зэрэг ойр орчмын 8 хот, 17 сууринг тус хотод нэгтгэснээр хотын газар нутаг нэлээд тэлжээ.
Тус хотоос ОХУ-ын 2 дахь ерөнхийлөгч Владимир Путин төрөн гарсан юм.
2008 оны 5 сард ОХУ-ын Үндсэн хуулийн шүүх тус хотод байрлах болсон байна.
Засаг захиргааны нэгжүүд
Санкт-Петербург хот нь 18 дүүрэгт хуваагдана.
Алдартай Уугуул Иргэд
Борис Щербаков-театр, кино жүжигчин
Zara-жүжигчин, дуучин
Константин Хабенский-театр, кино жүжигчин
Ксения Раппопорт-кино, театрын жүжигчин
Михаил Боярский-театр, кино жүжигчин, дуучин, телевизийн хөтлөгч
Оксана Акиншина-жүжигчин
Александр Розенбаум-дуучин, зохиолч, жүжигчин
Алексей Тайчер-бизнес эрхлэгч, санхүүч
Дмитрий Доев-Гүйцэтгэх Захирал
Зам тээвэр
Санкт-Петербургийн метро нь 2009 оны байдлаар 5 шугам, 63 өртөөтэй. Мөн төмөр замын 5 өртөө тус хотод бий. Трамвай, троллейбуснууд нийтийн тээвэрт үйлчилдэг.
Цагийн бүс
Тус хот нь Москвагийн цагийн бүс буюу UTC+3 бүст оршино. Зуны цагийн үедээ UTC+4 болно.
Эшлэл
Ангилал:Википедиа:Онцлох өгүүлэл Ангилал:Баруун Хойд Холбооны тойргийн суурин Ангилал:Европын суурин Ангилал:Далайн боомттой суурин Ангилал:Дотоодын боомттой суурин ! Ангилал:I Пётр Ангилал:Оросын холбооны муж Ангилал:Оросын урьдын нийслэл Ангилал:Оросын холбооны мужийн нийслэл Ангилал:Оросын их сургуулийн хот Ангилал:Оросын хот  Ангилал:Саятан хот Ангилал:Төлөвлөсөн хот
Гомбожавын Очирбат
Гомбожавын Очирбат нь 1929 онд Завхан аймгийн Нөмрөг сумын нутаг Бударганы “Хасгааг” хэмээх газар төржээ. 1938 онд Нөмрөг суманд байгуулагдсан ерөнхий боловсролын бага сургуульд орж суралцан төгссөнөөс хойш аймгийн дунд сургууль, Улаанбаатар хотын багшийн сургууль, Москвагийн улсын их сургуулийн орос хэл-утга зохиолын багшийн анги төгсөж, 1972 онд ЗХУКН-ын Төв Хорооны дэргэдэх Нийгмийн шинжлэх ухааны академид улс төр судлалын мэргэжлээр суралцаж, философийн ухааны дэд докторын зэрэг хамгаалсан. 1948 оноос Завхан аймгийн Нөмрөг, Говь-Алтай аймгийн Тонхил сумын дунд сургууль, Монгол Улсын Их Сургуульд багш, Улсын хэвлэлийн хороонд ерөнхий редактор, Үнэн сонин, Ардын боловсролын яамны сурах бичиг сэтгүүлүүдийн нэгдсэн редакц, Праг хотноо “Энх тайван, социализмын асуудал” сэтгүүлийн газарт тус тус, мөн 1960-аад онд Монголын сэтгүүлчдийн холбооны даргын албан тушаалд ажиллаж байсан. 1972-1969 онд МАХН-ын Төв хороонд хэлтсийн эрхлэгч, 1984-1989 онд МАХН-ын Төв Хорооны дэргэдэх Нийгмийн ухааны институтэд эрдэм шинжилгээний ахлах ажилтан, МАХН-ын төв хорооны хэлтсийн орлогч эрхлэгчээр ажилласан. Г.Очирбат 1990 оны эхээр МАХН-ын төв хорооны Ерөнхий нарийн бичгийн дарга, Намын төв хорооны даргаар сонгогдон ажиллаж, улс орноо ардчилал, шинэчлэлийн замд оруулахад маш чухал онцгой үүрэг гүйцэтгэсэн байна. МАХН-ын Онц Их хурал, ХХ их хурлуудыг бэлтгэж хуралдуулах, тус намын шинэ Мөрийн хөтөлбөр, дүрмийг боловсруулан, батлуулахад их хувь нэмэр оруулсан. Г.Очирбат МАХН-ын ТХ-ны болон Бага хурлын бүрэлдэхүүнд 1961 оноос 1997 он хүртэл тасралтгүй 30 гаруй жил, 1966 оноос эхлэн БНМАУ-ын АИХ-ын депутатаар 6 удаа, УИХ-ын тэргүүлэгч гишүүнээр 8 жил сонгогдон ажиллажээ. Тэрбээр 1993-1997 онд Улсын Их хурал дахь МАХН-ын бүлгийн ажлын албаны даргаар ажиллаж байгаад гавъяаныхаа амралтанд гарчээ. 1992 оны Монгол Улсын ардчилсан Үндсэн хуулийг боловсруулж  батлахад жинтэй хувь нэмэр оруулжээ. Г.Очирбат гуай Сүхбаатарын одонгоор 2 удаа, Алтан гадас одонгоор 2 удаа, Ардын хувьсгалын ойн медалиудаар тус тус шагнагджээ. 2011 онд түүний улс эх орныхоо, хөгжил дэвшил, нийгэм, улс төрийн шинэтгэлд оруулсан онцгой хувь нэмэр, олон жилийн хөдөлмөр зүтгэлийг нь төр засаг өндрөөр үнэлж Монгол Улсын Хөдөлмөрийн баатар цол хүртээжээ.
Ангилал:МАХН-ын удирдлагын зөвлөлийн гишүүн Ангилал:Монгол Ардын Намын дарга Ангилал:БНМАУ-ын Улсын Бага хурлын гишүүн Ангилал:Алтан гадас одон шагналтан Ангилал:Сүхбаатарын одон шагналтан Ангилал:Монгол улсын хөдөлмөрийн баатар Ангилал:Нөмрөгийн хүн Ангилал:Монголчууд Ангилал:1929 онд төрсөн
Тайж
Тайж нь хан буюу ноёны угсаа залгамжлагч, алтан ургийн үе удмынхны цол.
Холбоотой мэдээлэл
Ангилал:Монголын цол Ангилал:Цол
Тириль Экхофф
Тириль Экхофф (Tiril Eckhoff, 1990 оны тавдугаар сарын 21-нд Тронхейм хотод төрсөн) — Норвегийн биатлонч юм.
Цэц үзүүлэлт
Дээрх шилдэг үзүүлэлт нь 2011—12 оны улиралд хамаатай.
Базель
Ба́зель (Basel [ˈbaːzəl]) — Швейцар улсын герман хэлтэй умард нутгийн 171 мянган хүнтэй хот.
Зураг
Ангилал:Базель-Штадт кантоны суурин Ангилал:Швейцарын коммун‎‎ Ангилал:Швейцарын кантоны төв суурин Ангилал:Чөлөөт эзэнт гүрний хот Ангилал:Дотоодын боомттой суурин Ангилал:Райн мөрний суурин Ангилал:Швейцарын их сургуулийн хот‎
Бүдрагчаагийн Даш-Ёндон
Бүдрагчаагийн Даш-Ёндон (Хөвсгөл аймгийн Цэцэрлэг сумын Согоот багийн нутагт 1946 онд төрсөн) -монголын улс төрийн зүтгэлтэн, шинжлэх ухааны гавьяат зүтгэлтэн, Монгол улсын Ардын багш юм.
Тэрбээр 1968 онд Монгол Улсын Их Сургуулийг төгсөж түүхийн багшийн мэргэжил эзэмшжээ. Их сургуулиа төгсөж, сургуульдаа багшилж байгаад МАХН-ын төв хороонд зааварлагч, Намын дээд сургуульд орлогч захирал, МАХН-ын төв хорооны хэлтсийн орлогч эрхлэгч, хэлтсийн эрхлэгч, Улаанбаатар хотын намын хорооны нэгдүгээр нарийн бичгийн дарга, 1991-1996 онд МАХН-ын Ерөнхий нарийн бичгийн дарга, дарга, 1997 оноос Монгол Улсын Ерөнхийлөгчийн улс төрийн бодлогын зөвлөх, 2001-2005 онд Болгар улсад суугаа Онц бөгөөд бүрэн эрхт элчин сайд, 2007 оноос МАХН-ын даргын зөвлөхөөр ажиллаж байна.
Бүтээл
Ангилал:Монгол Ардын Намын дарга Ангилал:Монголын улс төрч Ангилал:Монголын түүхч Ангилал:Монголын философич Ангилал:Болгар дахь Монголын элчин сайд Ангилал:Алтан гадас одон шагналтан Ангилал:Сүхбаатарын одон шагналтан Ангилал:Шинжлэх ухааны гавьяат зүтгэлтэн Ангилал:Монголчууд Ангилал:1946 онд төрсөн
Баяндун сум
Баяндун — Монгол улсын Дорнод аймгийн сум.
Товч түүх
1925 онд үүссэн сумын суурин дээр хэдэн жилийн дараа нутгийн уулын нэрээр "Баяндун" хэмээн нэрийдэж, хошуудыг сумдаар задлан тогтооход Улз голын хошууны төв байсан Наранбулагт захиргаагаа төвхнүүлж нэгэн сум болжээ.
Газар дай
Сумын төв Наранбулаг суурин аймгийн төв Чойбалсангаас 176 км, улсын нийслэл Улаанбаатараас 669 км зайнд байна. . Сумын төвөөс Яргай баг 35 км. Хайрхан баг 15 км, Түргэн баг 32 км болно.
Эх сурвалж
Ангилал:Дорнод аймгийн сум Ангилал:Монголын сум
Марианы арлууд
Марианы арлууд (Mariana Islands) нь Номхон далайн баруун хойд хэсэгт, хойд өргөргийн 12 - 21 хэмийн хооронд, зүүн өргөргийн 145 хэмийн дагуух, 15 галт уулаас бүрэлдэн, нум хэлбэртэй тогтсон олтриг юм. Хойд талд нь Япон, өмнө талд нь Шинэ Гвиней, баруун талд нь Филиппиний тэнгис оршино. Марианы бүлэг арлуудын хамгийн өмнөд үзүүр нь Гуам болно. Арлыг 17-р зууны үеийн Испанийн хатан хаан Австрийн Мариа Аннагийн нэрээр нэрлэсэн бөгөөд Испаничууд колоничилж байв.
Марианы арлуудыг Микронезийн бүлэг аралд хамруулдаг. Засаг захиргааны хувьд Марианы арлууд нь АНУ-ын харьяа нутаг дэвсгэр болох Гуам, мөн Хойд Марианы арлуудын хамтын нөхөрлөл гэсэн 2 үндсэн хэсэгт хуваагддаг.
Ангилал:Австрали ба Далайн орнуудын арлын бүлэг Ангилал:Германы Шинэ Гвиней Ангилал:Номхон далайн арлын бүлэг Ангилал:Микронезийн арлын бүлэг Ангилал:Филиппин дэх Испанийн колоничлолын түүх Ангилал:Японы түүх
Шар буурцаг
Шар буурцаг (Glycine max (L.)Merr.) нь Зүүн Азиас гаралтай, буурцагтны овгийн нэгэн зүйл ургамал. Шар буурцаг нэг наст ургамал бөгөөд Хятадад гэхэд 5000 жилийн турш хүнс болон эмийн орцонд хэрэглэж байна. Найрлагандаа их хэмжээний амин хүчил агуулах тул уургийн сайн эх үүсвэр болдог. Мөн өөх тос, төмөр, кальци, болон эрдэс бодис агуулна. Шар буурцагны тариалалтаар АНУ, Бразил, Аргентин, Хятад ба Энэтхэг зэрэг орнууд тэргүүлдэг.
Soybean (U.S. English) болон soya bean (UK English) гэж нэрлэдэг шар буурцаг нь 5000 гаруй жилийн тэртээгээс эртний Хятадад тариалж, хүнсэнд өргөнөөр хэрэглэж ирсэн түүхтэй. Англи хэлээр "soy" гэж нэршсэн нь Японы shōyu (醤油, しょうゆ) буюу цуу гэсэн үгийг анх Голландчууд Soya Sauce гэж өөрсдийн хэлэнд буулгаж авсантай холбоотой юм. Soya Sauce буюу цууг мөн шар буурцагнаас гаргаж авдаг тул буурцгийг нь Soy bean гэх болжээ. Шар буурцгийг европ зүгийнхэн 1690-ээд оноос л судлаачдын түвшинд мэдэх болж, 1740 онд Францаар дамжин шар буурцаг анхлан Европод нэвтэрсэн боловч бодитой тариалж эхэлсэн нь 1885 он юм. АНУ-ын хувьд 1898 оноос аж ахуйн зорилгоор шар буурцгийг тариалах болжээ. 2009 оны байдлаар, дэлхий дээр шар буурцгийн тариалалт, нийлүүлэлтийг АНУ (32%), Бразил (28%), Аргентин (21%), Хятад (7%) болон Энэтхэг (4%) голлон хангадаг байна. Шар буурцаг бол дэлхий даяар өргөн тархсан, хүнсэнд маш олон төрлөөр өргөн хэрэглэдэг, шим тэжээлтэй, олон талын ашиг тустай, тэгсэн хэрнээ амтлаг бүтээгдэхүүн билээ. Нэг Га газар тариалсан шар буурцагнаас гаргаж авах уураг, протейний хэмжээ бусад буудай, хүнсний ногооноос дор хаяж 2 дахин их, үнээний ферм тэр газар ажиллуулж сүү гаргаж авснаас 5-аас 10 дахин их, мөн яг тэр газар мал аж ахуй эрхэлж гаргаж авах махны уурагнаас 15 дахин их байж чадах юм. Иймд, шар буурцагны шим тэжээл, ургамлын гаралтай уургийн баялаг агууламж нь юугаар ч орлуулашгүй хүнсний зүйл, үнэт баялаг юм. Шар буурцгийг янз бүрээр боловсруулж, амталж, маш олон нэр төрлийн хоол, хоолны хачир гаргаж авдаг. Нийтлэг, олны мэдэхээс жишээлбэл: шар буурцагны сүү - шар буурцгийг дэвтээж, нухаж, устай чанаж, шүүж гаргаж авна  шар буурцагны гурил - шар буурцгийг тээрэмдэж хийсэн гурил  мисо - исгэсэн буурцагнаас гаргаж авсан нухаш, мисогоор японы алдартай мисо шөл хийдэг  натто - урьдчилан чанаж болгосон, бутлаагүй буурцагийг исгэж бэлдэнэ. Амтлаг боловч исч, зунгааралдсан хэлбэрээс нь зарим хүн сэжиглэж, дургүй байх тохиолдол байдаг. шар буурцагны тос - ургамлын тосны нэг хэлбэр буурцагны мах - шар буурцагны тосгүй гурилыг хэлбэржүүлж хийнэ. Төрх, бүтцээрээ махтай төстэй. цуу - исгэсэн шар буурцагнаас гаргаж авсан хоолны шингэн амтлагч юба - шар буурцагны сүүний өрөм.
Эх сурвалж
Ангилал:Буурцаг Ангилал:Тосны ургамал Ангилал:Шар буурцган бүтээгдэхүүн Ангилал:Эрчим хүчний зориулалттай ургамал
Жерримандеризм
Жерримандризм (Gerrymandering []) - Өөрийн өрсөлдөж буй сонгуулийн тойргийг эрх баригчид өөрсдөө өөрт ашигтайгаар тогтоож ялах магадлалыг нэмэгдүүлэх улс төрийн бодлого.
Ангилал:АНУ-ын сонгууль Ангилал:Сонгуулийн аян Ангилал:Ардчилал
MS SQL сервер
MS SQL Server бол microsoft компанийн үйлдвэрлэсэн Холбоотой Өгөгдлийн Сангийн удирдлагын систем юм. Түүний албан ёсны хэл нь Transact-SQL бөгөөд мөн ANSI/ISO стандартын Зохион Байгуулалттай Дарааллын Хэл /SQL/ ийг Microsoft болон Sybase хоёр хоёулаа хэрэглэдэг.
Түүх
MS SQL Server –ийн кодын бааз нь (хувилбар 7.0 оос өмнөх) Sybase SQL Server дээр суурилсан байсан ба microsoft-ын дээд түвшний өгөгдлийн сангийн зах зээлд Oracle, IBM , Sybase тай өрсөлдөж орох оролдлого байсан. Microsoft нь Sybase болон Ashton-Tate-тай албан ёсоор баг болж 1989 оны үед SQL Server 1.0 for OS/2 гэж нэрлэгдсэн анхны бүтээгдэхүүнийг үүсгэж зах зээлд гаргасан ба энэ нь Unix, VMS дээрх Sybase SQL Server 3.0 тэй бараг адилхан байсан. Microsoft SQL Server 4.2 хувилбар нь 1992 онд (Microsoft OS/2 хувилбар 1.3 дээр хамт багцлагдах боломжтой) гарсан. Дараа нь Microsoft SQL Server 4.21 for Windows NT хувилбар нь Windows NT 3.1 системтэй ижил хугацаанд мөн боловсруулагдаж дууссан. Microsoft SQL Server 6.0 нь NT системд зориулагдсан анхны хувилбар байсан ба Sybase аас ямар нэгэн зааварчилгаа ороогүй байсан.
Windows NT хөгжүүлэгдэж дууссан үед Sybase, microsoft тэдний өөрсдийн загвар болон борлуулалтын төлөвлөгөөнөөс болж заргалдан хоёр тусдаа замаар явахаар болж салсан. Microsoft нь microsoft-ийн үйлдлийн системд зориулагдан бичигдсэн SQL ийн бүх хувилбарын эрхийг тохиролцож өөртөө авсан. Дараа нь Sybase энэхүү хэргээс болж өөрийн бүтээгдэхүүний нэрийг Adaptive Server Enterprise болгон өөрчилсөн. 1994 он хүртэл Microsoft-ийн SQL Server нь Sybase-ийн 3 зохиогчийн эрхийн тэмдэглэгээг өөрийн бүтээгдэхүүний баглаан дээр гаргаж байсан. Хуваагдсанаас хойш, хэд хэдэн өөрчлөлтүүд тус тусдаа хийгдсэн. SQL Server 7.0 хувилбар нь анхны Хэрэглэгчийн Зурган интерфейс /GUI/ тэй байсан ба Sybase-ийн кодыг өөрөөр ахин бичсэн байсан. Энэ нь MS SQL Server 2000 дээр амжилттай болсон ба энэ хувилбар нь анхны IA-64 архитектурт зориулагдсан хувилбар байсан.
Microsoft-ийн өмнөх SQL Server бүтээгдэхүүн (SQL Server 2000) ээс хойшхи 6 жилийн хугацаанд, хүчин чадал нь улам боловсронгуй болж, клиент-IDE хэрэгслүүд, мөн хэд хэдэн нэмэлт системүүдээр SQL Server 2005 нь хүчирхэгжсэн байна. Эдгээрт : ETL хэрэгсэл (SQL сервер нэгтгэх үйлчилгээ эсвэл SSIS ), Мэдээллийн Сервер/Reporting Server/, бас OLAP, data mining сервер (Analysis Services), бас хэд хэдэн захианы технологиуд тухайлбал Service Broker, Notifcation Services нар юм.
SQL Server 2005
SQL Server 2005 нь 2005 оны 11 сард хөгжүүлэгдэж дууссан ба SQL Server 2000 –ийн залгамжлагч байв. Энэ нь XML өгөгдлийг зохион байгуулах үндсэн дэмжлэгтэй, нэмэлтээр холбоотой өгөгдлийг зохион байгуулах боломжтой байв. Энэ зорилгын хүрээнд XML дата төрлийг өгөгдлийн сангийн өгөгдлийн 2 төрөл болох багана болон literal уудад хоёуланд нь ашиглах боломжтой болгосон.
XML баганууд нь XSD тогтолцоотой холбогдох боломжтой ; XML дата нь хадгалагдахдаа дахин шалгагддаг: XML нь өгөгдлийн санд хадгалагдахаасаа өмнө 2тын тоололд шилждэг. Мөн тусгайлан индекслэх боломжууд XML датад боломжтой байдаг. XML дата нь Xquery-г ашиглан биелэгддэг; SQL Server 2005 өөртөө T-SQL хэлийг агуулсан байдаг ба энэ нь T-SQL дэх Xquery –г суулгах боломжтой болгосон. Нэмж хэлэхэд, Xquery нь XML DML гэж нэрлэгдэх шинэ өргөтгөлийг тодорхойлж өгсөн ба энэ нь query-д суурилсан өөрчлөлтийг XML датад хийх боломжтой болгосон. SQL Server 2005 нь бас SOAP хүсэлтүүд доторх задлагдсан TDS пакетуудыг хэрэглэгдэж байх үед вэб сервист задлах боломжийг өгөгдлийн сангийн серверт олгодог. Өгөгдөл вэб сервисээр нэвтрэх үед үр дүн нь XML ээр буцдаг.
SQL Server 2008
SQL Server ийн дараагийн хувилбар нь SQL Server 2008 юм. “Katmai” код нэртэй бөгөөд 2008 оны 2 сарын 27 нд хөгжүүлэгдэж эхэлсэн. 2008 оны 3-р улиралд хөгжүүлэгдэж дуусна гэсэн төлөвлөгөөтэй байна. Хамгийн сүүлийн мэдээ нь 2 сарын 19нд гарсан ба self-tuning (өөрөө тохируулах) өгөгдлийн зохион байгуулах технологи, өөрөө зохион байгуулах, SQL Server Always On технологийн хөгжүүлэлт зэргийг хөгжүүлэх хугацаа дуусахаас өмнө боловсруулах зорилготой ажиллаж байна. SQL Server 2008 нь зохион байгуулагдсан өгөгдөл, хагас зохион байгуулагдсан өгөгдөл энэ дотроо зураг, аудио болон видео файлууд гэх мэт мультимедиа файлыг дэмжиж ажилладаг болно. Одоогийн хувилбарт мультимедиа файлыг BLOBs байдлаар хадгалж болох боловч тэд чанар муутай хадгалагддаг. Мicrosoft компанийн албан тушаалтны хэлснээр SQL Server 2008 нь XML, email, цаг/хуанли, файл, бичиг баримт гэх мэт бүх төрлийн өгөгдлийн төрлийг хайх,анализ хийх, хуваалцах(shareлэх), синхронизиац хийх боломжтойгоор хадгалдаг болох болно.
Бусад олон өгөгдлийн төрлүүд нэмэгдсэн, тодорхойлогдсон цаг, огноо болон байрлал-хамааралтай өгөгдлийн Spatial төрөл гэх мэт. Зохион байгуулагдсан өгөгдөл, хагас зохион байгуулагдсан өгөгдөлд дэмжлэг болохоор FILESTREAM өгөгдлийн төрөл нэмэгдэж орсон, энэ нь файл системд хадгалагдсан дурын файлд хэрэглэгдэх боломжтой. Зохион байгуулагдсан болон метадата нь SQL Server-ийн өгөгдлийн санд хадгалагдсан байдаг, учир нь файл системд зохион байгуулагдаагүй бүрэлдэхүүнүүд ч бас хадгалагдаж байдаг. SQL Server 2008 нь рекурсив командын дарааллыг хэрэглэхгүйгээр өөртөө нэгтгэгдсэн байдаг T-SQL -г ашиглан hierarchical (шатласан) өгөгдлийн бүтцийг зохион байгуулах зэрэг олон боломжуудтай.
Хувилбарууд
MS SQL Server нь олон янзын хувилбаруудтай ба тус бүр өөрсдийн давамгай чадваруудтай ба мөн өөр өөр түвшний хэрэглэгчдэд зориулагдсан. Эдгээрийг доор дурдвал :
Хавсралт
MS SQL Server-н талаар доорх номнуудаас илүү дэлгэрэнгүй авч болно:
Ангилал:Хамааралт өгөгдлийн сангийн менежментийн систем Ангилал:Microsoft программ хангамж Ангилал:Windows
Соломон
Соломон ( ISO 259-3 Šlomo; سليمان Sulaymān; Σολομών Solomōn) нь Давид хааны дараах Израйлийн хаан ширээг залгамжлагч юм. Соломон Иерусалимын анхны сүмийг барьснаараа алдартай. Еврейн Библид түүнийг мэргэн ухаан, эд баялаг, хүч чадал ихтэй нэгэн байснаар дүрсэлдэг ч эцэстээ бурхныг шүтэхийн оронд хоосон шүтээнүүдийг тахин шүтэж, өөрийн хүү Рехобоамын үед улс орноо хоёр хэсэгт хуваагдах үндсийг тавьсан гэм нүгэлтэйд буруутгадаг. Соломон 3000 зүйр үг 1005 дуу бичсэн.
Ангилал:Израилын хан Ангилал:Давид Ангилал:Танахын хүн Ангилал:МЭӨ 11-р эсвэл 10-р зуунд Ангилал:МЭӨ 10-р зуунд өнгөрсөн
Miracles in December
12-р сарын гайхамшиг (Солонгосоор: 12월의 기적; Хятадаар: 十二月的奇迹) бол Эксогын 2дахь цомог юм. Энэ нт S.M. Entertainment -ээс 2013оны 12-р Сарын 09нд гарсан. Presented as a special winter album, Miracles in December is a follow-up to the group's first studio album XOXO, which was released in June 2013.Бүлэг бүлгээр тусдаа 2 хувилбартай Солонгос болон Хятад. Энэ синглүүд нь "12-р сарын гайхамшиг" болон "Крисмасын өдөр" юм.
Эшлэл
Ангилал:2013 оны цомог Ангилал:Exo
Усан үзэм
Усан үзэм нь усан үзмийн ороонгод ургах жимс юм. Шууд идэж хэрэглэж болох ба мөн дарс, шүүс, жимсний чанамал, цэлцэгнүүр гэх мэтийг хийж хэрэглэдэг. Хатаасан нь үзэм юм. Усан үзэм нь улаан, ногоон, цагаан, хөх ягаан зэрэг олон янзын өнгөтэй байна. Хөх ягаан өнгийн хальс нь антоциан, полифенолоор баялаг ажээ.
Гадаад холбоос
Ангилал:Жимснүүд
Буурцаг
Буурцаг нь хуурай үр жимсний төрлийн нэг юм. Өргөн танигдсан буурцгууд нь шош, царгас, гэрийн хошоонгор, вандуй, газрын самар, сэвэг зарам, арцны ногоон мод зэрэг болно.
Гадаад холбоос
Ангилал:Жимснүүд
Өрнө дахин
Өрнө дахин (Western world, "өрнийн ертөнц"), өөрөөр Өрнө (the West; Латин: Occidens, "нар жаргах зүгийнхэн") гэдэг нь Баруун Европ (Киприйг багтаасан), Америк, түүнчлэн Хойд болон Төв Европын орнууд, Австрали, Шинэ Зеландыг багтаасан хэллэг юм.
Энэ нэр томъёо ерөнхийдөө Европ дахь Грек Ромын соёл иргэншлээс уг язгууртай, Христийн шашин нийтээр дэлгэрсэн, дэлхийн бөмбөрцгийн баруун хагасыг илэрхийлдэг.
Эшлэл
Ангилал:Соёлын бүс Ангилал:Улс төрийн газар зүй Ангилал:Хүйтэн дайны нэр томьёо
Вольфсбург (хөлбөмбөгийн баг)
Вольфсбург (VfL Wolfsburg) нь Германы Доод Саксон мужийн Вольфсбург хотод байрладаг, Бундеслигт харьяалагддаг мэргэжлийн хөлбөмбөгийн баг юм. Тэд түүхэндээ нэг удаа буюу 2008–09 оны улиралд түрүүлж байсан, мөн 1995 онд ДФБ-Покал буюу Германы цомын тэмцээнд аман хүзүүдэж байв. Тус баг нь Вольфсбург хотод байх Фолксваген компанийн ажилчдын спортын баг болж байгуулагдан, хөгжиж ирсэн бөгөөд одоо ч Фолксваген Группт харьяалагддаг байна.
Цахим холбоос
Ангилал:Доод Саксоны хөлбөмбөгийн клуб Ангилал:Фолксваген Ангилал:1945 онд байгуулагдсан Ангилал:2001 онд татан буугдсан
Лиам Нисон
Уильям Жон Нисон (Liam John Neeson OBE, 1952 оны зургаадугаар сарын 7-нд төрсөн) нь Ирландын жүжигчин бөгөөд Оскар, БАФТА болон Алтан бөмбөрцөгт тус тус нэр дэвшиж Алтан бөмбөрцөгийг гурван удаа авч байв.
Тэрээр Шиндлерийн бүртгэлд (1993) Оскар Шиндлерийн, Майкл Коллинзд (1993) Майкл Коллинз, Харанхуйн хүнд (1990) Пейтон Уэслейкийн, Зовлонд (1992) Жан Вальжаны, Оддын дайнд (1977-2005) Квай-Гон Жинний, Кинсид (2004) Альфред Кинсигийн, Бэтмэн эргэн ирсэнд (1993) болон Харанхуйн хүлэг баатрын сэргэлтэд (2012) Ра'с аль Гулийн, Нарниагийн он тоолын бичиг (2005-2010) цувралын Аслан зэрэг дүрүүдийг тус тус бүтээсэн юм.
Холбоос
Ангилал:Умард Ирландын кино жүжигчин Ангилал:Театрын жүжигчин Ангилал:Их Британийн боксчин Ангилал:Ирландын жүжигчин Ангилал:Их Британийн эзэнт гүрэн одонгийн офицер Ангилал:АНУ-ын хүн Ангилал:Их Британичууд Ангилал:Умард Ирландчууд Ангилал:Ирландчууд Ангилал:1952 онд төрсөн
Бухар
Буха́р (Buxoro) бол эртний түүхтэй, өдгөө Узбекистан улсын Бухар мужийн засаг захиргааны төв болсон хот юм. МЭӨ 1 дүгээр зуунд буюу 2500 жилийн тэртээ бий болсон Төв Азийн хамгийн эртний хотуудын нэг юм. Өнөөдөр 39.4 км² газар, 267 мянган оршин суугчтай байна. Эрт цагт баян бүрд бараадаж боссон түүхтэй болохоор анх хэзээ суурин бий болсныг мэдэх арга барагдсан. Түүхэндээ Торгоны зам дайрдаг худалдаа арилжаа, эрдэм ухаан, шашин, соёлын төв байсан. Хотын доторх эртний сүм ЮНЕСКО-гийн Дэлхийн өвд бүртгэгдсэн байдаг билээ.
2014 оны албан ёсны мэдээгээр хотод узбек — 82 %, орос — 6 %, тажик — 4 %, татар — 3 %, солонгос — 1 %, туркмен — 1 %, украин— 1 % бусад — 2 % үндэстнүүд амьдарч байна.
Мөн үзэх
Ангилал:Бухар аймгийн суурин Ангилал:Узбекистаны урьдын нийслэл Ангилал:Узбекистаны аймгийн төв Ангилал:Торгоны зам
Инерт хий
Инерт хий (мөн инертийн хийнүүд эсвэл үнэт хийнүүд) нь ижил шинж чанартай химийн элементүүдийн нэгэн бүлэг. Стандарт нөхцөлд тэд бүгд үнэргүй, өнгөгүй, моноатомт, химийн идэвхи маш сул хий. Долоон инерт хий байх бөгөөд үүнд байгалийн гаралтай гели (He), неон (Ne), аргон (Ar), криптон (Kr), ксенон (Xe) таван элемент болон цацраг идэвхт гаралтай радон (Rn), зохиомлоор гаргаж авсан мөн л цацраг идэвхт унунокти багтана. Энэ бүлэг нь үелэх системийн үндсэн 8-р бүлэг буюу шинээр хуваарилсан үелэх системийн дагуу 18-р бүлэг гэж нэрлэгдэх ба үелэх системийн баруун захад галогенуудын дэргэд байрладаг.
Эдгээр элементийн үндсэн ижил шинж чанарт электрон давхарга нь бүгд бүрэн электроноор дүүрсэн байх буюу эсвэл хоосон байна. Атомын орбиталууд нь бүгд дүүрэн байх учраас инертийн хийнүүд нь маш онцгой нөхцөлд химийн урвалд ордог ба эдгээр нь хоорондоо ч мөн молекулын холбоо үүсгэдэггүй, харин нэг атомт хийнүүд юм. Энэхүү химийн идэвхгүй байдлаас нь шалтгаалан энэ бүлгийн элементүүдийг үнэт хийнүүд (англ. Noble gas) хэмээн нэрлэх бөгөөд учир нь инертийн хийнүүд нь түүнтэй яг адилхан химийн идэвx маш муутай үнэт металл гэсэн нэршилтэй адилтган нэрлэсэн нэршил юм. .
Гели нь хамгийн ихээр тохиолдох инерт хий. Дэлхий дээр хамгийн их байх хий нь аргон бол үлдсэн бүх элемент нь ховор элементүүдийн тоонд орно. Бүх хий нь агаарыг бүрдүүлэгч хийнүүдийн хэсэг бөгөөд харин газар доор гелигээс бусад нь байгалийн хийн найрлагад маш бага хэмжээгээр бас байдаг. Инертийн хийнүүдийг 2006 онд нээсэн унуноктигоос бусдыг нь 1868-аас (гели) 1900 оны (радон) хооронд богино хугацаанд дараалуулан нээсэн аж. Ихэнх инертийн хийг их британы химич Уильям Рамзай хамгийн анх тусгаарлан гаргаж авчээ.
Хими шинж чанар
Стандарт нөхцөлд үнэргүй, өнгөгүй, амтгүй, шатдаггүй хийнүүд. Өмнө тэднийг үелэх системийн 0-р бүлгийн элементүүд гэж нэрлэдэг байсан. Учир нь, тэднийг, 0 валент чанартай ба бусад химийн элементтэй химийн нэгдлийг үүсгэдэггүй гэж үздэг байсанд оршино. Хожим тэдний зарим нь химийн нэгдэл үүсгэдэг болохыг тогтоосон ба үүнээс хойш тэгж нэрлэхээ больсон.
Электрон бүтэц
Бусад бүлгүүдтэй адил, инерт хийнүүд электрон бүтэцдээ нь өөрийн онцлогтой. Ялангуяа гадаад давхраа нь тухайн бүлгийн химийн шинж чанарыг тодорхойлох хандлагатай байдаг.
Эшлэл
Ангилал:Википедиа:Онцлох өгүүлэл  Ангилал:Үелэх системийн бүлэг
Том Сойерын адал явдал
Том Сойерын адал явдал (The Adventures of Tom Sawyer) нь Марк Твений 1876 онд бичсэн, Миссиссиппи мөрний эрэг дээрх жижиг хотод өсч торниж буй залуу хөвгүүний тухай өгүүлсэн роман юм. Зохиолд гардаг "Сент-Петерсбург" хэмээх хот нь зохиогчийн хүүхэд насаа өнгөрөөсөн Миссури муж улсын Ханнибал хотоос сэдэвлэн дүрсэлсэн хот билээ. Романыхаа өмнөтгөлд Твен ингэж бичсэн байдаг:
Эшлэл
Ангилал:19-р зууны утга зохиол Ангилал:Англи хэлээрх утга зохиол Ангилал:АНУ-ын утга зохиол Ангилал:Адал явдалт роман Ангилал:Хүүхэд- ба өсвөр үеийнхний уран зохиол Ангилал:Марк Твений бүтээл
Шанхай
Шанхай (上海) нь Хятад улсын хамгийн том төдийгүй дэлхийн хамгийн их хүнтэй хот юм. Хятадын мужийн зиндааны 4 хотын нэг ба 2013 оны тооллогоор 24.1 сая хүнтэй байна. Хөх мөрний тэнгист цутгах аманд байрладаг, Жианьсу, Жезян мужуудтай баруун талдаа хил залгана.
Шанхай нь анх загасны аж ахуй, даавууны үйлдвэрлэл явуулдаг тосгон байсан. 1553 онд цайз барьж хана босгосоноос хойш Шанхай хотын хэмжээнд хүрсэн гэж үздэг. 19-р зуунаас Шанхайн боомтын ашигтай байрлал худалдааны чухал зангилаа болоход түлхэц өгсөн. Улмаар 1842 оны Нанкины гэрээгээр гадаадтай худалдаа хийхийг зөвшөөрсөн хотуудын нэг болсон. Шанхай нь зүүн, барууны хоорондох худалдаа арилжааны төв болж хөгжсөн бөгөөд 1930-аад он гэхэд санхүү, бизнесийн томоохон төв болсон байв. Гэвч 1949 онд Коммунистууд засгийн эрхэнд гарснаар гадаадын хөрөнгө оруулалт зогсож, эдийн засаг нь гэнэт зогсчээ. 1990 онд эдийн засгийн шинэчлэл хийснээр Шанхай нь дахин эрс хурдтайгаар хөгжиж, 2005 он гэхэд дэлхийн хамгийн том боомт болсон байна.
Шанхай нь өсч буй аялал жуулчлалын төв бөгөөд Бунд, Шинтианди зэрэг түүхэн дурсгалт газрууд, орчин үеийн хөгжиж буй Пудонг дүүргийн байшин барилга, соёл урлаг, дизайны төв гэдгээрээ алдартай. Өнөө үед Шанхай нь худалдаа арилжаа, санхүүгийн чухал төв болжээ. Шанхайг "ирээдүйн дэлхийн хот", дэлхийн хамгийн хурдацтай хөгжиж буй эдийн засгийн "үзүүлэн" хэмээн тодорхойлж байна.
Шанхай нь Экспо-2010 үзэсгэлэнг зохион байгуулсан. Хятад улс зүүн өмнөд хэсгээ хөгжүүлэхэд маш их ач холбогдол өгч, хотоо хөгжүүлж байгаа болно.
Энэ хотод Монгол Улсын Консулын төлөөлөгч саяханаас үйл ажиллага явуулж эхэлсэн.
Нэр
Шанхай гэдэг нь "Тэнгисийн мандал дээр" гэх утгатай 上 ("дээрх"), 海 ("тэнгис") хоёр ханз үсгийн нийлэмж юм. Энэ нэр нь Хөх мөрний бэлчирт хот байрладгаас үүдэн лав 11-р зууны Сүн улсын үед дэлгэр хэрэглэгддэг байжээ. Хятадын түүхчид энэ нэр нь Тан улсын үеэс хэрэглэгдсэн гэж таамагладаг.
Европчуудын дунд Шанхай хотыг «Дорнын Парис», «Дорны Хатан хаана», «Дорнын сувд» гэж нэрлэж байсан. «Азийн янхан» ч гэгдэж явсан. (1920-1930-аад онуудад хар тамхи, биеэ үнэлэх, мөрийтэй тоглох зэрэг үзэгдлүүд газар авч байсан үе);
Эшлэл
Ангилал:Хятадын төрд шууд захирагдах хот Ангилал:Далайн боомттой суурин Ангилал:Саятан хот Ангилал:Хятадын их сургуулийн хот
Нижегород муж
Нижегород муж (Нижегородская область) буюу Доод Новгород муж нь Оросын Холбооны Улсын Ижил Мөрний Холбооны тойрогт харьяалагдах муж юм. Мужийн төв нь Доод Новгород хот.
Цагийн бүс
Тус муж нь Москвагийн цагийн бүс буюу UTC+3 бүст хамаарах бөгөөд зуны цагийн үедээ UTC+4 болно.
Газар зүй
Мужийн нутгаар Ижил мөрөн урсах бөгөөд зүүн эрэг буюу хойд талаар нь тэгш тал газар, баруун эрэг буюу өмнө талаар нь уул толгод үргэлжилнэ. Мужийн төв Доод Новгород хот нь мужийн бараг төвд, Ижил мөрний эрэг дээр оршино. Сибирийн төмөр зам нь тус мужийн нутгаар дайрч өнгөрөх тул Москва болон ОХУ-ын зүүн хязгаарыг холбосон зам тээврийн чухал зангилаа болно.
Эх газрын уур амьсгалтай, 1 сарын дундаж температур нь -12, 7 сарын дундаж температур нь +19 хэм. Жилийн хур тунадасны дундаж хэмжээ нь 500 мм орчим.
Хүн ам
Хүн амын ихэнх нь оросууд боловч мордова, татар, украйнууд ч оршин сууна.
Түүх
Доод Новгород нь 1393 онд Москвагийн их вант улсын харьяанд орсон бөгөөд 19-р зууны сүүлийн хагасаас аж үйлдэржилтийн улмаас эрчимтэй хөгжсөн юм.
1929 оны 1 сарын 14-нд муж болон зохион байгуулагдсан.
Зөвлөлт Холбоот Улсын үед буюу 1932-1990 онд Доод Новгородыг Горький гэж нэрлэдэг байсан тул мужийн нэр ч мөн адил Горький муж байв.
Аж үйлдвэр
Байгалийн баялаг ховортой ч автомашины үйлдвэрлэл, техник, хүнс боловсруулах, химийн үйлдвэрүүд элбэгтэй.
Хотууд
Тус мужид 25 хот, 4,500 тосгон байдаг.
УЕФА Европын лиг
УЕФА-гийн цом (өмнө нь УЕФА Хот хоорондын Фэйрс цом) нь Европын хөлбөмбөгийн холбооноос жил бүр явагддаг зохион явуулдаг 1971 оноос эхлэлтэй Европын хөлбөмбөгийн клубүүдийн хооронд явагддаг тэмцээн юм. Европын хөлбөмбөгийн клубүүдийн хооронд явагддаг тус тэмцээн нь УЕФА Аваргуудын лигийн тэмцээний удаад ордог билээ. Оролцохын тулд клубүүд нь тухайн жилийн тэмцээний өмнөх улиралд дотоодын лигүүддээ амжилттай тоглосон байх учиртай.
УЕФА-гийн цом нэршил нь 2009 оны зургаадугаар сард буюу 2009-10 оны улирал эхлэхийн өмнө Европын лиг болон өөрчлөгдсөн болно.
Хот хоорондын Фэйрс цом (Inter-Cities Fairs Cup) тэмцээн дээр үндэслэгдсэн байх ба 1999 онд УЕФА Цомтой багуудын цомын тэмцээн нь дангаар зохион байгуулагдахаа больж УЕФА-гийн цомтой нэгдэж байв. 2004-05 оны улиралд тэмцээнийг явуулахдаа багуудыг хэсгүүдэд хуваан хэсгээсээ шалгарсан багууд хасагдах шатны тоглолт хийдэг болгосон бол 2009 онд УЕФА Интертото цомын тэмцээн нэгдэн харьцангуй өргөн цар хүрээтэй тэмцээн болж, үүнийгээ дагаад ч шалгуур нь ч өндөрссөн байна.
Испаниийн Атлетико Мадрид баг энэ тэмцээний аварга цолыг хамгаалан тоглож байгаа бөгөөд тэд Английн Фулхэм багийг 2010 оны тавдугаар сарын 12-нд шигшээ тоглолтонд ялж Европын лигт анх удаагаа түрүүлж байлаа.
Хамгийн олон түрүүг Италийн Интернационале, Ювентус болон Английн Ливерпүүл багууд тус бүр гурван удаа авч байжээ.
Сонгон шалгаруулалт
Дотоодын лигтээ болон цомын тэмцээнд үзүүлсэн амжилтаараа холбоод бүрээ төлөөлөн гурван баг сонгон шалгаруулалтын шатны тоглолтуудад оролцох эрхтэй. Сан-Марино, Андорра болон Лихтенштайн зэрэг орнуудаас нэг баг оролцох дүрэмтэй. Ийн дөрөвдүгээр шатанд 160 баг бүрдэж 37 хэсэгт дөрөв дөрвөөрөө хуваагдан өрсөлдөх ба нэгээр гарсан багууд болох 37 баг цааш лигийн цомын тэмцээнээс эрх авсан 10 багийн хамтаар тоогоо тэгшитгэж 12 хэсэгт хуваагдан Европын лиг эхлэдэг. Багууд хэсэгтээ 6 тоглолтыг (талбай дээрээ 3, айлын талбай дээр 3) хийж эхний хоёроор шалгарсан хоёр баг хасагдах шатанд оролцох эрхтэй болно.
Хасагдах шатнаас шалгарсан 24 баг дээр Аваргуудын лигийн хэсгийн тоглолтын дараа хэсэгтээ гурваар шалгарсан 8 баг нэмэгдэн найман хэсэгт хуваагдан Европын цомын тэмцээний тоглолтын дүрмийн (хэсэгтээ өөр хоорондоо хоёр хоёр тоглолт хийх) дагуу тоглолтоо явуулах учиртай. Шигшээ тоглолт нь нэг тоглолтоор ялагчаа тодруулна.
Холбоос
Европын лиг
Умард туйл
Умард туйл (Газарзүйн умард туйл) гэж Дэлхийн эргэлтийн тэнхлэг, бөмбөрцөгийн хойд хагаст, Дэлхийн гадаргуутай огтлолцох цэгийг хэлнэ.
Умард туйл нь дэлхийн хамгийн хойд цэг (хойд өргөргийн 90°) бөгөөд өмнөд туйлын яг эсрэг талд байрлана. Умард туйл дээр бүх чиглэл өмнө зүгийг заана.
Өмнөд туйл нь эх газар (Антарктид дээр) дээр байдаг бол хойд туйл нь Умард мөсөн далайд байрлана. Умард туйл орчмын усны гүн 4087 метр. Хамгийн ойр байрлах хуурай газар нь Каффеклаб арал бөгөөд Гренландын хойд эрэг хүртэл ойролцоогоор 700 км.
Нэр
Монгол хэлэнд хойд, урд зүгт орших газар орны нэрийг хойд, урд хэмээн нэрлэдэг хэдий ч туйлын хойд, урд зүгт байгааг умард, өмнөд хэмээн нэрлэдэг. Тиймээс зарим тохиолдолд гадаад хэлнээс орчуулахдаа Хойд туйл хэмээн орчуулдаг боловч, уг ёсоор бол Умард туйл гэх нь зөв юм.
Цахим холбоос
Ангилал:Арктикийн газар зүй Ангилал:Одон орны координатын систем Ангилал:Математикийн газар зүй Ангилал:Бүс нутаг
Фред (хөлбөмбөгчин)
Фред (Fred) хочтой Фредерико Шавес Гедес (Frederico Chaves Guedes, 1983 оны аравдугаар сарын 3-нд Минас Жерайс мужийн Теофило Отони хотод төрсөн) — Бразилын хөлбөмбөгчин бөгөөд Флуминенсе болон Бразилын шигшээд тоглодог. Дэлхийд өөрийгөө Атлетико Минейро, Вила Новагийн тоглолтонд 3.17 секундэд гоолдон таниулсан.
Замнал
Фред мэргэжлийн гараагаа эхэлсэн Америка Минейродоо Сери А болон Сери Б-гийн 51 тоглолтонд 2001-2004 онд 45 бөмбөг, Сери А-гийн Крузейрод 2004-2005 онд 71 тоглолтонд 53 бөмбөг оруулсан гайхам үзүүлэлттэй. Түүнийг Европын шилдэгүүдээс италийн Миланаас урьтан францын Лион нутаг нэгт Крис болон Жуниньо Пернамбукано нартай элсүүлсэн түүхтэй. Сайн довтлогчидтой Лионы өмнөөс 119 тоглолтонд 41 бөмбөг оруулсан Фред 2009 онд чөлөөт наймаагаар Флуминенсед элссэн. Гоолыг хангалттай оруулах болсон Фредийн баг лигийн түрүү авахын хажуугаар 2012 онд лигийн мэргэн буучаар (20) шалгарсан.
Шигшээ
2005 оны дөрөвдүгээр сарын 27-нд Бразил, Гветамалын нөхөрсөг тоглолтонд Фред сэлгээнээс анхны гараагаа хийж байв. Тухай оны арванхоёрдугаар сарын 12-нд Арабын Нэгдсэн Эмиратыг нөхөрсөг тоглолтонд бут ниргэхэд (8–0) анх гоолджээ. Фред 2006 оны ДАШТ-нд Австралийн (2-0) хаалгыг мялаав. 2013 оны Холбоодын цомын шувтаргад Испанийг ялахад (3-0) Фред дубльдсэн.
Холбоос
Ангилал:1983 онд төрсөн Ангилал:Бразилын хөлбөмбөгчин Ангилал:Бразилын шигшээ багийн хөлбөмбөгчин Ангилал:Хөлбөмбөгийн довтлогч Ангилал:Флуминенсе багийн тоглогч Ангилал:Атлетико Минейро багийн тоглогч Ангилал:Крузейро багийн тоглогч Ангилал:Олимпик Лион багийн тоглогч Ангилал:2006 оны хөлбөмбөгийн ДАШТ-д оролцогч Ангилал:2007 оны Америкийн цомд оролцогч Ангилал:2011 оны Америкийн цомд оролцогч Ангилал:2013 оны Холбоодын цомд оролцогч Ангилал:Бразилчууд
1948 оны улсын наадмын бөх барилдаан
Есийн даваа
Ангилал:Улсын наадмын барилдаан
SK групп
SK групп (Эс Кэй групп, SK 그룹, 에스케이 그룹) бол энерги, хими, мэдээлэл холбоо, барилга байгууламж зэрэг олон салбарын охин компаниудыг нэгтгэсэн БНСУ-ын 2-дахь том бизнес групп болно. Анх 1953 онд Сонгён даавууны үйлдвэр нэртэйгээр байгуулагдсан бөгөөд 1997 онд Сонгён групп-ээс SK групп рүү нэрээ сольсон.
Группийн хэмжээгээр нийт 20,000 орчим үндсэн ажилтантай бөгөөд олон зуун туслан гүйцэтгэгч (аутсорсинг) компаниудтай хамтран ажилладаг.
Эшлэл
Ангилал:Өмнөд Солонгосын аж ахуйн нэгж
Амгалан Августин
Амгалан Августин (Augustine of Hippo, Aurelius Augustinus Hipponensis, 354 оны 11 сарын 13 – 430 оны 8 сарын 28) буюу Августин, Августинус, Гэгээн Августин нь Хиппо Рэжиус (одоогийн Алжирын Аннаба)-ын хамба байжээ. Тэр бол Ромын Африк мужид амьдарч байсан латин хэлт гүн ухаантан, шашны зүтгэлтэн байв.
Ангилал:354 онд төрсөн Ангилал:430 онд өнгөрсөн Ангилал:Берберчүүд
Супер компьютер
Супер компьютер гэдэг нь хамгийн хурдан тооцоолох чадвартай компьютерийг хэлэх ба ихэвчлэн өндөр хүчин чадал шаардсан тооцоолуурт болон компьютерийн симуляц хийх зориулалтаар ашигладаг компьютер юм. Үүнийг тусгай зориулалтын агааржуулах системтэй өрөөнд байрлуулах бөгөөд ердийн персонал компьютерээс 50000 дахин илүү хурдтай. Батлан хамгаалах, цаг уурын алба, эрдэм шинжилгээний институт, томоохон их дээд сургуулиуд супер компьютерийг ашигладаг.
Монголд супер компьютерийн хэрэглээ
Монголд 1970-аад оноос тухайн үеийнхээ хамгийн өндөр хүчин чадалтай компьютер болох мэйнфрейм компьютерийг зүүн европоос оруулж ирж статитикийн төв газар ба цаг уурын тооцоолон бодох төвүүдэд ашиглаж байсан. 2011 оноос АНУ-ын Крей компaний 2 терафлопын хүчин чадалтай супер компьютерийг Цаг уурын тооцоолон бодох төвд ашиглаж байна.
Гадаад холбоос
Дэлхийн топ 500 супер компютерийн жагсаалт
Аида
Аида (Aida; عايدة) нь Францын Египет судлаач Огюст Мариеттийн бичиж үлдээсэн үйл явдалд тулгуурласан Антонио Гисланцонигийн цомнолоор Жузеппе Вердийн бүтээсэн, дөрвөн бүлэг, 7 үзэгдэлт дуурь юм. Египетийн Суэцийн суваг ашиглалтад орох арга хэмжээтэй зэрэгцэн нээлтээ хийх Каирын дуурийн театрт зориулан хедив Исмаил пашагийн захиалгаар энэ дуурийг бүтээжээ. 1871 оны 12 сарын 24-нд Каир ын дуурийн театрт Жованни Боттесинигийн удирдлагаар анх тоглогджээ. Монголд улсын Дуурь Бүжгийн Эрдмийн Театрт 2011 оны 4 сарын 30-нд анх удаа тавигдсан.
Ерөнхий ойлголт
“Аида” дуурийн зохиол нь түүхийн  бодит үйл явдал дээр үндэслэгдсэн хэмээн цомнол зохиогч өөрөө баталсан байдаг ч  энэхүү үйл явдлыг чухам хэзээ болж өнгөрснийг мэдээлээгүй бөгөөд  “Фараоны үеийн түүх” хэмээн тэрээр тодотгосон байна. Хэзээ ч байсан бай, ямартай ч Египет Этиопуудын мөргөлдөөний түүхийн үеийн нэгээхэн хэсгийн тухай үйл явдлыг харуулсан аж. Цэрэгжүүлсэн дэг жаягтай Египетийн агааргүй мэт орон зай, гавалж гинжилсэн хуягт цац суварга (пирамид), нэг маягийн хувцас өмсгөл бүхий газар зүйн хязгаар нутагт болж буй эмгэнэлт хайр сэтгэл, гурван хүчтэй авьяаслаг залуу хүмүүсийн нэгдэл, сүйрлийн тухай өгүүлэх энэхүү дуурь нь том хэмжээний 4 бүлэг, 7 үзэгдэлтэй дуурь бөгөөд олныг хамарсан үзэгдлүүд, мөн балетын хэсгээс оруулсан нь гадна шинжээрээ Францын том дуурьтай төстэй. Үндсэн хэв маяг нь гол дүрүүдийн дотоод ертөнцийн догдлол, шаналлыг нээн харуулсан сэтгэл зүйн драм болно. Хүн төрөлхтний голлох үзэл санаа болох эх нутгаа гэсэн сэтгэлтэй зэрэгцсэн хайрын дурлалт сэтгэл, түрэмгийллийн эсрэг зөрчилдөөнөөс гадна шударга ёс, энэрэнгүй үзлийн бат итгэлийг багтаан хамруулсан. Академич Б.В. Асафьев “Дуурийн урлагийн түүхэн дэх хамгийн гайхагдсан урам зоригтой бүтээлүүдийн нэг байлаа” хэмээн өгүүлсэн байдаг. Тухайн үеийн судлаач, шүүмжлэгчид, хөгжимчид Ж.Вердийн хөгжимд маш болгоомжлолтой хандаж байсан бол одоо цагт түүний дуурийн урлаг дахь гарамгай зүтгэл, хэмжээлшгүй авьяас билгийг хүн төрөлхтөн хүлээн зөвшөөрч хүндэтгэдэг. Эртний Италийн цутгамал хэвшсэн дэг жаяг хөгжмийн зохиолчдын, тэр ч байтугай Вердийн эхэн ба дунд үеийн бүтээлүүдэд ажиглагддаг бол харин “Аида”-д энэ байдал ямар ч ул мөргүй байдаг. Өвөрмөц чанартай, тухайн орчин байдлын зан төрх, араншинг утга төгөлдөр, баялаг гойд сайхан, барагдашгүй аялгуугаар дамжуулан илэрхийлснээрээ дуурийн урлагийг цоо шинэ оргилд хүргэж чадсан Вердийн гайхалтай хүч чадварыг бишрэн хүндэтгэхээс ч аргагүй. Сонгодог дуурийг “амьгүй” хэмээн хэлж байсан Р.Вагнерын үзлийн эсрэг Верди “Аида” дууриараа сонгодог дуурийн зарчмууд мөнхөд оршин тогтнох чадвартайг баталж чадсан юм.
Гол баатруудын “халз тулаан” бүхий (Аида-Амнерис, Аида-Амонасро, Аида-Радамес, Амнерис-Радамес, төгсгөлийн дуэт болох Аида-Радамес нарын) ийм олон дуэтууд эгшиглэсэн дуурь олдохгүй л болов уу. Том хэмжээний өргөн дуугаралттай ансамблиуд, найрал дуу, оркестр нь үйл явцын харилцан хамааралтай нилээд чухал үүргийг гүйцэтгэсэн байдаг. “Арена ди Верона” буюу эртний Ромын амфитеатр (өгсүүр, саран хүрээ)-ийн тайзнаа тавигдсан “Аида” нь энэ бүтээлийн стильд  хамгийн оновчтой, хамгийн сайн “уламжлал” болгосон найруулга бүхий  тавилт байсан гэж үздэг. 1953 онд “Аида”–аар кино бүтээсэн бөгөөд гол дүрд алдарт жүжигчин Софи Лорен тоглож, Рената Тебальди дуулсан байна.
Нэгэн эх сурвалжид “Аида” дуурийн төлөө тухайн үеийн 30000 долларыг ямар ч наймаа, хэлцэлгүйгээр Вердид шагнал болгон шууд өгч байсан байна. Тэрээр дуурийн нэг ч нотыг бичиж эхлээгүй байхдаа гэрээ хийж, гарын үсгээ зуралцсан байдаг. Захиалагч тал болох Египетийн засгийн газраас 150000 франкыг төлөөд партитурын, ганцхан хуулбар хувийг хүлээн авсан ба гэрээ ёсоор дуурийг хамгийн түрүүнд зөвхөн Египетийн Каирын театрт тоглуулахаар тохиролцоо хийсэн байжээ. Верди гэрээний бусад эрхийн дагуу “Аида”-ийн дэлхийн хаа ч тоглогдох бүхий л тоглолтууд, зохиолын партитур (удирдбар), цомнолыг хэвлэн нийтлүүлэх тохиолдол бүрт шимтгэл авах эзэмшигч нь байсан байна. 1830 оны Европт тухайн үеийн 30000 доллар нь одоогийн 200000 доллартай тэнцэхээр ханш байсан бөгөөд татвар төлдөггүй байсан аж. Үүгээр юуг хэлэх гээд байна гэвэл “Аида” дуурийг захиалсан Египетийн тал тухайн үедээ хичнээн өндөр бооцоог тавьсан нь хөгжмийн урлагийн агуу суут ухаантныг огтхон ч эргэлзэлгүйгээр хэрхэн үнэлж байсан тухай л дурьдахыг хүссэн билээ. Гэхдээ Вердийн хувьд мөнгө бол түүнд нэн шаардлагатай тэргүүний зорилго байгаагүй гэдгийг олон зүйл нь гэрчилдэг аж. Түүнийг дуурийнхаа зохиолыг түргэн эхлүүлэхийг олон удаа шаргуу ятгасны дараа бичиж эхэлсэн бөгөөд “Аида” дуурийн ажлаа эхлэнгүүтээ л тэрээр өөрийн цомог зохиогчдод маш өндөр төлбөрийг гар таталгүй, өгөөмрөөр төлсний зэрэгцээ мөнгөнийхөө ихээхэн хэсгийг тэр үеийн Парисын бүслэлт (Франц-Пруссын зөрчилдөөн)-ийн  хохирогсдод илгээн тусалж байсан гэсэн баримт байдаг. Тэрээр энэ дуурь дээр маш их хүч гарган ажилласан байна. Түүхийг сөхвөл, Верди тухайн зохиолын сэдвийн ноорог гэж ердөө л 4 хуудас цаас авч байсан бөгөөд египет судлаач Мариетто, мөн өөрийн франц найз Камилло дю Локль нартай хамтран тухайн сэдвийг 4 бүлэгт дуурь болгон боловсруулан сайжруулсан аж. Үүний дараа тэрээр Италийн яруу найраг, шүлгийн зохиолч Гисланцонид итали цомнол болгон дахин боловсруулахыг санал болгон түүнтэй хамтран өөрөө ч цомнолын зарим нэг үйл явдлыг өөрчлөн, зарим хэсэгт өөрийн санааг үргэлжилсэн үгийн болон шүлгийн хэлбэрээр зохиож байжээ. Харин хөгжмийн зохиолын тухайд гэвэл дуурийн хөгжим нь 4 сарын турш бичигдсэн аж. Ийнхүү дэлхийн сод бүтээл анх удаа 1871 онд зул сарын баярын өмнөхөн Каирт эгшиглэсэн түүхтэй. Аида дуурийн анхны тоглолтод дэлхийн олон газрын дээдсүүд хүрэлцэн ирж үзсэн бөгөөд зөвхөн Ж.Верди л өөрөө ирээгүй байсан. Үүнээс 46 хоногийн дараа Италийн тоглолтод Миланд ирж оролцсон байна. Энэхүү 2 тоглолтын амжилт нь үгээр хэлэхийн аргагүй агуу гайхамшигтай, дэлхийн түвшний ялгуусан алдар нэрээр бялхсан байна.
Одоо ч “Аида” дуурь нь дэлхийн бүхий л дуурийн театрын, дуурийн жүжигчдийн урын сан дахь өндөр ур чадвар шаардсан, хамгийн хайртай үнэ цэнэтэй бүтээл хэвээр үлдсэн.
Дүрүүд
thumb|upright|Египетийн хаан
Дуурь бүтээгдсэн түүх
1868 онд “Суэцийн суваг”-ийн нээлтэд зориулсан ёслолтой холбогдуулан Египетийн засгийн газраас Вердид Египетийн үндэсний сэдвээр дуурь бичиж, түүний анхны тоглолтыг Каирын театрын нээлтийг тохиолдуулан тоглуулах саналыг тавьжээ. Гэнэтийн энэхүү саналыг Верди хойш тавьсаар байсан хэдий ч дөнгөж 1870 онд “Аида”-ийн зохиолыг сонирхож, танилцсаны дараа л зөвшөөрлөө өгчээ. Энэхүү зохиолыг муутуу цаасан дээр тайлж бичсэн эртний Египет-Нубийн (Этиопийн) хооронд болж байсан урт хугацааны тэмцлийн домгоос үндэслэн францын нэрт египет судлаач О.Э.Мариетт бичиж, Мариоттын зургаар театрын хувцас, тайзны засал чимэглэлийг хийсэн байна. Үргэлжилсэн үгийн зохиол хэлбэрт Францын цомог зохиолч К.дю.Локль (1832-1903) харин италийн шүлгийн цомнолыг яруу найраг, шүлгийн зохиолч А.Гисланцони (1824-1893) нар тус тус бичжээ. Верди эртний Египетийн урлаг болон түүхийг хичээнгүйлэн судалснаараа зохиолын сэдвийн боловсруулалтад маш идэвх, зүтгэлтэй оролцсон байна. Дуурийн 2 дахь тоглолтыг хөгжмийн зохиолч өөрөө Миланы театрт удирдан тавьсан ба энэхүү тоглолтууд нь гайхамшигтай амжилтыг олсон байна. “Аида” дуурь нь өнөөдрийн өдрийг хүртэл симфони хөгжмийн жинхэнэ “эрдэнэс”-ийн нэг хэвээр үлдсэн юм.
Дуурийн стиль
“Аида” дуурь нь театрын тавилтын стилээрээ сүрлэг тайз засалт, цог жавхлантай жагсаал, хүчирхэг ансамблиудаас бүрдсэн. Аида зөвхөн гял цал сэтгэгдэл төрүүлэх сүрлэг чимэглэл бус, харин том хэмжээний гол цөмийн нэгдэл бүхий дуурийн стиль (хэв, маяг) ба утга уянгын сэтгэцтэй үзэгдлүүдээс хөгжмийн гүн гүнзгий илэрхийллийн биелэлийг  шингээсэн бүтээл юм. “Аида” дуурь нь италийн хөгжмийн үндэс дээр суурилагдсан хэдий ч зарим үзэгдэл, үйл явдлуудаараа дорнын шинж чанар (тахилч нарын дуу, бүжиг, мөн Нил мөрний эрэг дээрх үзэгдлүүдэд)-ыг агуулсан байгаа нь түүний цомнол, гармони (мажор-минорын 2 ихэссэн секундуудтэй эгшгийн дараалал) –иор илэрхийлэгдэнэ. Энэхүү чиг баримжаа нь дуурийн үйл явцын байдал, байршлуудын утга санаагаар тодорхойлогдож байна.
"Аида" дуурийн оркестр нь өнгө будгийн үлэмж гайхамшигтай, дуу авианы тембрийн олон янзын харьцаагаар баялаг дуугаралттай. Оркестр нь зүгээр нэг дагалдан хөгжимдөх үүргийг бус, харин гол дүрүүдийн дотоод сэтгэлийн ертөнц, тэдний зөрчилдөөнт үйл явцыг нээн илэрхийлэхэд асар идэвхтэй үүргийг гүйцэтгэсэн.
Вердийн 1850-иад оныг хүртэлх зохиол бүтээлүүдэд дуулаачийн хүрээ нь хөгжимчдөөс дээгүүр тавигддаг байсан бол “Аида”-д харин тэдгээрийн хооронд ижил түвшин, нэгдмэл байдал зонхилж байна. “Аида”-ийн оркестрт өнгө будгийн нарийн мэдрэмжийг уран чадварлагаар үзүүлж чадсан “Нил мөрний эрэг дээрх үзэгдэл”, мөн дуурийн “Төгсгөлийн хэсэг”-ийн үхлийн өмнөх Аида, Радамес нарын дуэтүүдэд үнэхээр гайхшруулмаар агшнууд сонсогдоно. Ж.Верди нь хөгжмийн драматургийн реалист зарчимд үнэнч хэвээр үлдсэн ч, “Риголетто”, “Травиата” дууриудын дараагаар “Аида”-д үлэмж дэвшлийг нээж чадсан. Дуурийн үйл явц нь тус тусдаа явцуу хэсгүүдээс биш, харин том хэмжээний зөрчилдөөнт үзэгдлүүдээр хүчтэй өрнөж байгаа энэхүү урсгал нь Вердийн түрүү түрүүгийн дууриудад ажиглагдаж байсан хэдий ч “Аида” дуурьт хөгжим-драмын гол манлайлагч зарчмуудын нэг болсон байна. Илүү баялаг, нарийн бичигдсэн гармонийн, олон хоолойн хэллэгүүд нь дуурийн гол утга санааг илэрхийлэхэд чухал ач холбогдол үзүүлсэн. Ж.Верди дуурийн өнгө будгийг Аида-Амонасро нарын Нил мөрний эрэг дээрх шөнийн үзэгдлийн дуэт болох “Секвенцийн дуугаралт”-ын дэвсгэр дээрх Аидийн гунигтай “декламаци” (уран уншлага)–ийн эсрэг түүний эцгийн өндөр дуугаар зарлигдсан хатуу хариу аялгууг гаргаж өгснөөрөө яг л импрессионист шиг зохиож чадсан.
Ж.Верди чухамдаа  хувь хүн, олон түмний хоорондын зөрчилдөөний эрс тэс ялгааг маш сонирхол татахуйц илэрхийлэхээс огтхон ч татгалзаагүй. Аялгуу гармонийн ухаалаг, хямгатай хэрэглээ, мөн хувиргал (альтераци)–уудыг өөрийнхөөрөө мэдэрсэн шатлалын аргаар энгийн цомнолын дарааллаас хромат цомнол руу аль болох бага өөрчлөлттэйгээр зөөлөн хазайх аргыг хэрэглэсэн нь тэс өөр ялгаатай үндэстнүүдийн  өнгө төрхийг илүү тодотгож чадсан. Хөнгөн маягийн энэхүү өнгөр нь хачирхалтай алс газрын үлгэрийн дүр төрх, дуулдац (акустик)-ыг бий болгосон байна.
Эшлэл
Ангилал:Жузеппе Вердигийн дуурь Ангилал:1871 оны хөгжим Ангилал:19-р зууны дуурь Ангилал:Итали хэлээрх дуурь
Нельсон Пруденчио
Нельсон Пруденчио (Nelson Prudêncio, 1944 оны 4 сарын 4-нд Сан-Паулугийн Линст төрсөн) нь Бразилын хөнгөн атлетикч юм. Тэрээр олимпоос мөнгө, хүрэл медаль хүртсэн.
Эшлэл
Ангилал:Бразилын уртын харайгч Ангилал:Бразилын гурвын харайгч Ангилал:Бразилын олимпын мөнгөн медальтан Ангилал:Бразилын олимпын хүрэл медальтан Ангилал:1968 оны зуны олимпод оролцогч Ангилал:1972 оны зуны олимпод оролцогч Ангилал:1976 оны зуны олимпод оролцогч Ангилал:Бразилын олимпын оролцогч Ангилал:Бразилчууд Ангилал:1944 онд төрсөн Ангилал:2012 онд өнгөрсөн
Патрик Юинг
Патрик Алоизиус Юинг (Patrick Aloysius Ewing, 1962 оны наймдугаар сарын 5-нд Ямайка улсын Кингстон хотод төрсөн) — америкийн алдарт сагсан бөмбөгчин юм.
Намтар
Патрик Юинг Ямайка нийслэл Кингстон хотод төрсөн бөгөөд 13 настайдаа гэр бүлийнхэнтэйгээ АНУ-д очиж суурьшчээ. Жоржтауны их сургуульд суралцаж байх үедээ сургуулийнхаа Гойяс багт 1981 оноос эхлэн тоглож байв. Энэ багт оюутнуудын дундах үндэсний хэмжээний бүхий л тэмцээнээс авч болох шагналыг хүртэж байлаа. Төвийн тоглогчийн байрлалд шилдэг болохоо харуулж байсан Юингийг АНУ-ын шигшээ 1984 оны олимпийн наадамд бүрэлдэхүүндээ багтаан аваргалж байв.
1985 онд НБА-д драфтын тэргүүн сонголтоор Нью-Йорк Никс элсэж, анхны улиралдаа л ямар сайн тоглогч болохоо харуулсан юм.
Түүүнийг Никс багт 15 улирал хүчин зүтгэж байх үед НБА-гийн түрүү авч байгаагүй ч түүхэндээ байгаагүй амжилтыг үзүүлж байв. Энэ бүхэнд багийн гол найдвар Юингийн үлэмж оролцоо байсан гэдэгтэй спортынхон санал нэгтэй байж, 11 удаа НБА-гийн бүх оддын тоглолтонд шалгаруулж, улирлын шилдэг багийн тоглогчоор олон ч удаа нэрлэн, улмаар 1996 онд НБА-гаас алдарт 50 тоглогчын нэг хэмээн зарлаж байв. 1989-1990 оны улиралд Юинг улирлын бүх тоглолтын дунджаар 38.6 минут тоглож, 28.6 оноо, 10.0 бөмбөг авалтыг дунджилж байсан бол 1990 оны гуравдугаар сарын 24-нд Бостон Селтикс багийн эсрэг 51 оноо авсан нь замналын нь шилдэг үзүүлэлт юм. НБА-д түүний 22,000 давсан оноо авалт болон 10,000 давсан бөмбөг авалт гүйцэтгэсэн нь гарын таван хуруунд багтах тоглогчдын сод амжилт юм.
Патрик Юинг бол чамгүй сайн жүжигчин төдийгүй Хьюстон Рокетс, Орландо Мэжик багуудын туслах дасгалжуулагчаар амжилттай ажиллаж сайн дасгалжуулагч болохоо харуулаад амжсан байдаг билээ. Домогт тоглогчийн хүү, 204 см өндөртэй довтлогч бага Патрик Юинг нь 2008 оны драфтаар №43 сонголтоор Сакраменто Кингз багт элсэж, өдгөө хөгжлийн лигийн нэгэн багт тоглож буй.